ZAČETEK BRALNE ZNAČKE 2018/19

 V ponedeljek, 17. 9. 2018, smo na vseh slovenskih šolah začeli z bralno značko. Na našo šolo letos ni prišel noben pisatelj, ampak ilustrator Uroš Hrovat. Gospod Hrovat ilustrira slikanice Primoža Suhodolčana in mnoge druge. Tudi sam je napisal nekaj zgodb.

 Na našo šolo je prišel kot gost, da bi nam pokazal, kako se nariše strip. Skupaj smo sestavili kratek in smešen strip. Govoril je o Balončku, ki je izgubil jabolko. To jabolko je pojedel Tonček. Ko sta se srečala, je Balonček takoj povedal za izgubljeno jabolko in Tončka je postalo strah. Odhitel je stran in se pri teku zaletel v drevo. Drevo je bilo besno, saj je od njega ostal le štor. Tonček je čisto poškodovan brez zob ležal na tleh. Balonček je pritekel za njim in se veselil jabolk, ki so popadala s podrtega drevesa.

 Za nas, učence, je bil obisk ilustratorja Uroša Hrovata zelo zanimiv in zabaven. Upamo, da nas obišče še kdaj.

 Tinkara Jelenc, 8. a